”Արտ Ֆեստ»-ը տոն է, որ մի ամբողջ հնգամյակ խանդավառում է արվեստը հոգում կրող մարդկանց սրտերը: Արդեն հինգ տարի է` «Արտ Ֆեստ» փառատոնը երիտասարդ ստեղծագործողներին հնարավորություն է տալիս իրենց գործերով հանդես գալու մայրաքաղաքի հանդիսատեսի առջև: Բարեհաճ հանձնախմբերը իրենց դիտողություններով և խորհուրդներով ուղղորդում են երիտասարդներին և ոգևորվում նրանց ստեղծագործությամբ: Փառատոնի կազմակերպիչները ամեն ինչ անում են, որ փառատոնը լինի գնահատման և արժևորման, ընկերանալու և մերձեցման, արվեստի մթնոլորտում գոյելու և ստեղծագործելու կենտրոն: Եվ դա հաջողվում է: Տարեց տարի ավելանում է մասնակիցների քանակը, բարձրանում ներկայացված գործերի որակը, ընդլայնվում են աշխարհագրական հորիզոնները: Բարի երթ «Արտ Ֆեստ» փառատոնին: Արևշատություն և ստեղծագործական ավյուն բոլոր մասնակիցներին”